Document ID: 31991R3675

ΚΑΝΟΝΙΣΜΟΣ (ΕΟΚ) αριθ. 3675/91 ΤΗΣ ΕΠΙΤΡΟΠΗΣ της 17ης Δεκεμβρίου 1991 περί τροποποιήσεως του κανονισμού (ΕΟΚ) αριθ. 3626/82 του Συμβουλίου για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3626/82 του Συμβουλίου της 3ης Δεκεμβρίου 1982 για την εφαρμογή στην Κοινότητα για το διεθνές εμπόριο άγριας πανίδας και χλωρίδας που απειλούνται με εξαφάνιση (1), όπως τροποποιήθηκε τελευταία από τον κανονισμό (ΕΟΚ) αριθ. 197/90 της Επιτροπής (2), και ιδίως το άρθρο 4,
Εκτιμώντας:
ότι το προσάρτημα ΙΙΙ της σύμβασης έχει υποστεί τροποποίηση- ότι, κατά συνέπεια, πρέπει να τροποποιηθεί το προσάρτημα ΙΙΙ του παραρτήματος Α του κανονισμού (ΕΟΚ) αριθ. 3626/82, ώστε να ενσωματωθεί η τροπολογία αυτή η οποία έχει γίνει δεκτή από τα κράτη μέλη που αποτελούν μέρη στην παρούσα σύμβαση-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής για τη Σύμβαση για το Διεθνές Εμπόριο των Ειδών Άγριας Πανίδας και Χλωρίδας που Απειλούνται με Εξαφάνιση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο προσάρτημα ΙΙΙ του παραρτήματος Α του κανονισμού (ΕΟΚ) αριθ. 3626/82 παρεμβάλλονται τα ακόλουθα:
"FAUNA
MAMMALIA
CARNIVORA
Ursidae Ursus americanus 7 Καναδάς"
Το σημείο 5 της ερμηνείας του προσαρτήματος ΙΙΙ τροποποιείται ως εξής:
"5. Σύμφωνα με το άρθρο 1 στοιχείο β) σημεία ii) και iii) της σύμβασης, και με τα ψηφίσματα συνδιάσκ. 4.24 και συνδιάσκ. 6.18, το σύμβολο ( ) ακολουθούμενο από αριθμό δίπλα στην ονομασία είδους που περιλαμβάνεται στο προσάρτημα ΙΙΙ χαρακτηρίζει μέρη ή παράγωγα που προσδιορίζονται σε σχέση με αυτό, για τους σκοπούς της σύμβασης, ως ακολούθως:
1 χαρακτηρίζει όλα τα ευκόλως αναγνωριζόμενα μέρη και παράγωγα, πλην:
α) των σπόρων, σπορίων και γύρεως (συμπεριλαμβανομένων των συσσωματωμάτων γυρεοκόκκων) και
β) των καλλιεργειών ιστών και των αγενών καλλιεργειών σε δοκιμαστική φιάλη-
7 χαρακτηρίζει όλα τα ευκόλως αναγνωριζόμενα μέρη και παράγωγα, πλην:
α) των κρανίων και
β) των δορών μετά των οχύχων".
Ως αποτέλεσμα της τροποποίησης του σημείου 5 της ερμηνείας του προσαρτήματος ΙΙ το σύμβολο ( ) πρέπει να τοποθετηθεί δίπλα στην ονομασία των ακόλουθων ειδών:
"FLORA
Gnetaceae Gnetum montanum 1 Νεπάλ Magnoliaceae Talauma hodgsonii 1 Νεπάλ Papaveraceae Meconopsis regia 1 Νεπάλ Podocarpaceae Podocarbus neriifolius 1 Νεπάλ Tetracentraceae Tetracentron sinense 1 Νεπάλ".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1991.

Labels: 3
20